Reformatus.hu | ÉlesztŐ a Tátrában!
A jövő héten kezdődő országos rendezvényre eddig közel százan regisztráltatták magukat. A lelki programok mellett egy kerekasztal beszélgetés során kiderül az is, hogy miként látják a magyarokat a szlovákok, illetve a szlovákokat az itteni magyarokat.
Az Alacsony-Tátrában található Királylehota ad otthont a Fiatal Reformátusok Szövetsége szervezésében augusztus 11–15-e között sorra kerülő ÉlesztŐ országos ifjúsági tábornak, melynek vezérigéje az 1Kor 10,31 alapján: „Akár esztek, akár isztok, bármi mást cselekesztek, mindent Isten dicsőségére tegyetek!”
A délelőttök folyamán a tábor témájához kapcsolódó előadások, csoportos beszélgetések és fakultatív előadások követik egymást, hogy még világosabbá váljon, mit is jelent Istent dicsőíteni a mindennapi élet egyes területein (munka, szórakozás, pihenés, anyagiak, kapcsolatok, szerelem, politika stb.)
Szó lesz az idővel, a pénzzel, a testtel és a lelki ajándékokkal való gazdálkodásról, valamint Krisztusról és kultúráról, az online misszióról, a diakóniáról, valamint arról is, hogy miként lehet Istent dicsőíteni vakon és gyengénlátóként, illetve a közéletben és a kapcsolatokban. Esténként Édes Árpád alistáli lelkipásztor tart evangelizációt.
Lesznek közösségépítő foglalkozások is, úgy mint kézművesség, sport, koncertek, filmklub, élő könyvtár, 24 órás dicsőítés, imasátor, önismereti játék, vízifoci és kirándulás magyar vonatkozású helyekre, például Balassi nyugvóhelyének felkeresése Hibbe községben. A tábor ideje alatt koncertet ad Kübler Dániel és a Keresztkérdés, Prazsák László és Szűcs Sándor.
A táborba a szervezők elsősorban a 16 éven felüli fiatalokat várják. Az országos ifjúsági tábor augusztus 11-én szerdán 14.00 órakor kezdődik és vasárnap, augusztus 15-én 14.00 órakor zárul.
Főelőadások:
- Fűtő Róbert: Isten dicsőítése kapcsolatainkban
- Szűcs Sándor: Online misszió
- Prazsák László: 24 órás dicsőítés
Esti evangelizáció: Édes Árpád alistáli lelkipásztor
Vörksopok ill. fakultatív előadások:
- Szűcs Sándor : Online misszió
- Szabó Annamária, Lengyel Zoltán: 6.D, mint diakónia
- "Magyarok szlovák szemmel - szlovákok magyar szemmel": magyar-szlovák moderált beszélgetés (résztvevől: Básti Péter zsinati tanácsos, Juraj Brecko esperes, Marek Kaŕ10Dko? lelkész, Martin Hanus újságíró)
- Esztergályos István: Hogyan gazdálkodjunk a lelki ajándékainkkal (melyek azok egyáltalán), hogy az Isten dicsőségére szolgáljon
- Domonkos Erika: Isten dicsőítése vakon és gyengén látva
Bővebb információ a táborral kapcsolatban a www.firesz.sk honlapon olvasható, illetve a firesz@fiesz.sk címen kérhető.
Határon túl, firesz, ifi